Νικολάς Μαδούρο

Ο Νικολάς Μαδούρο Μόρος (, 23 Νοεμβρίου 1962) είναι πολιτικός από τη Βενεζουέλα και ο 53ος Πρόεδρος της χώρας από το 2013 έως το 2026. Από το 2006 έως το 2013 διετέλεσε υπουργός Εξωτερικών και από το 2012 έως το 2013 ως αντιπρόεδρος της Βενεζουέλας επί κυβερνήσεως Ούγκο Τσάβες.

Στις 3 Ιανουαρίου 2026, με εντολή του Ντόναλντ Τραμπ, οι ΗΠΑ πραγματοποίησαν στρατιωτική επίθεση στην Βενεζουέλα, με αποτέλεσμα ο Μαδούρο να απαχθεί από επίλεκτες αμερικανικές δυνάμεις, πράξη που σύμφωνα με τις ΗΠΑ αποτελεί σύλληψη με κατηγορίες για διακίνηση ναρκωτικών και όπλων και πρωταγωνιστική συμμετοχή σε καρτέλ. Σύμφωνα με διεθνείς αναλύσεις, σκοπός ήταν η ανατροπή του, προκειμένου να εκμεταλλευτούν τα τεράστια αποθέματα πετρελαίου της Βενεζουέλας. Οδηγήθηκε μαζί με την σύζυγό του στις φυλακές του Μπρούκλιν και δικάζεται από την αμερικανική δικαιοσύνη. Τόσο ο ίδιος, όσο και η σύζυγός του, δήλωσαν αθώοι.

 Βιογραφία 
 Πρώτα χρόνια και καταγωγή
Ο Νικολάς Μαδούρο Μόρος γεννήθηκε στις 23 Νοεμβρίου 1962 στο Καράκας της Βενεζουέλας από μια εργατική οικογένεια της μεσαίας τάξης.

Ο πατέρας του, Νικολάς Μαδούρο Γκαρσία, ήταν αρχηγός συνδικάτου και πέθανε σε ένα τροχαίο δυστύχημα στις 22 Απριλίου 1989. Η μητέρα του, Τερέζα ντε Χεσούς Μόρος, γεννήθηκε στην Κούκουτα, μια πόλη στα σύνορα της Κολομβίας με τη Βενεζουέλα "την 1η Ιουνίου 1929, όπως αναγράφεται στο δημοτολόγιο της Κολομβίας."

Ο Μαδούρο ανατράφηκε ως ρωμαιοκαθολικός παρόλο που το 2012 αναφέρθηκε ότι ήταν υποστηρικτής του Ινδού γκουρού Σάτια Σάι Μπάμπα και ότι είχε επισκεφτεί τον γκουρού στην Ινδία το 2005.

Ως προς το ζήτημα της φυλής, ο Μαδούρο έχει δηλώσει ότι είναι μεστίσο ("μικτής φυλής"), αναφέροντας ότι κατάγεται από τους αυτόχθονες λαούς της Αμερικής και της Αφρικής. Σε μια συνέντευξη το 2013 ο Μαδούρο δήλωσε ότι “οι παππούδες μου ήταν Ιουδαίοι και ασπάστηκαν τον καθολικισμό στη Βενεζουέλα."

Επίσημα, ο Μαδούρο γεννήθηκε από μια αριστερή οικογένεια με τον πατέρα του να γίνεται ηγέτης συνδικάτου και "ο καταλληλότερος να ηγηθεί του Movimiento Electoral del Pueblo (MEP)". Ο Μαδούρο μεγάλωσε στην οδό Calle 14, στο Los Jardines του El Valle, μια γειτονιά της εργατικής τάξης στα δυτικά προάστια του Καράκας. Το μοναδικό αγόρι από τέσσερα αδέρφια, ο Μαδούρο είχε "τρεις αδερφές, τη Μαρία Τερέζα, τη Ζοζεφίνα και την Ανίτα."

 Γάμοι και οικογένεια 
Ο Μαδούρο έχει παντρευτεί δυο φορές. Ο πρώτος γάμος του ήταν με την Αντριάνα Γκέρα Άνχουλο, με την οποία απέκτησε τον μοναδικό του γιο, τον Νικολάς Μαδούρο τον Νεότερο. Ο γιος του, γνωστός και ως "Nicolasito", εργάστηκε σε αρκετές κυβερνητικές θέσεις: αρχηγός του σώματος ειδικών επιθεωρητών, διευθυντής της Εθνικής Σχολής Κινηματογράφου και μέλος της Εθνοσυνέλευσης.

Αργότερα παντρεύτηκε τη Σίλια Φλόρες, δικηγόρο και πολιτικό που αντικατέστησε τον Μαδούρο στην προεδρία της Εθνοσυνέλευσης τον Αύγουστο του 2006, όταν ο Μαδούρο παραιτήθηκε για να γίνει υπουργός Εξωτερικών. Έγινε η πρώτη γυναίκα που υπηρέτησε ως πρόεδρος της Εθνοσυνέλευσης. Η σχέση τους ξεκίνησε από τη δεκαετία του 1990 όταν η Φλόρες ήταν η δικηγόρος του Ούγκο Τσάβες, μετά τις προσπάθειες για πραξικόπημα στη Βενεζουέλα το 1992. Παντρεύτηκαν τον Ιούλιο του 2013, μήνες μετά την εκλογή του Μαδούρο ως προέδρου της χώρας. Παρόλο που δεν έχουν αποκτήσει παιδιά, ο Μαδούρο έχει τρία θετά παιδιά από τον πρώτο γάμο της συζύγου του με τον Ουόλτερ Ραμόν Γκαβίδια: τον Walter Jacob, τον Yoswel και τον Yosser.

 Πολιτική σταδιοδρομία 
Ξεκινώντας ως οδηγός λεωφορείων, ο Μαδούρο έγινε αρχηγός συνδικάτου προτού εκλεγεί στην Εθνοσυνέλευση της Βενεζουέλας το 2000. Διορίστηκε σε διάφορες θέσεις μέσα στην κυβέρνηση της Βενεζουέλας υπό τον Ούγκο Τσάβες και τελικά το 2006 έγινε υπουργός Εξωτερικών. Κατά τη διάρκεια αυτής της περιόδου, χαρακτηρίστηκε ως ο «ικανότερος διοικητής και πολιτικός μέσα στον στενό κύκλο του Τσάβες».

 Προεδρία 
Μετά τον θάνατο του Τσάβες στις 5 Μαρτίου 2013, ο Μαδούρο ανέλαβε τις εξουσίες και τις ευθύνες του Προέδρου. Στις 14 Απριλίου 2013 προκηρύχθηκαν εκλογές για νέο Πρόεδρο, τις οποίες ο Μαδούρο κέρδισε ως υποψήφιος του Ενωμένου Σοσιαλιστικού Κόμματος της Βενεζουέλας Ενρίκε Καπρίλες, με ποσοστό 50.62%. Oρκίστηκε Πρόεδρος της Βενεζουέλας στις 19 Απριλίου 2013.

Ο Μαδούρο άρχισε να κυβερνά τη Βενεζουέλα από τις 19 Νοεμβρίου 2013. Η διακυβέρνησή του έχει συνυπάρξει με μια πτώση στην κοινωνικο-οικονομική κατάσταση της Βενεζουέλας, με την εγκληματικότητα, τον πληθωρισμό, τη φτώχεια, την πείνα να αυξάνονται. Οι κριτικοί έχουν αποδώσει αυτό το γεγονός στις οικονομικές πολιτικές του Τσάβες και του Μαδούρο, ενώ ο Μαδούρο το έχει αποδώσει αυτό στην κερδοσκοπία και στον "οικονομικό πόλεμο" που έχουν διεξάγει οι πολιτικοί του αντίπαλοι. Οι ελλείψεις στη Βενεζουέλα και η μείωση του βιοτικού επιπέδου οδήγησαν σε διαμαρτυρίες οι οποίες ξεκίνησαν το 2014 και οι οποίες κλιμακώνονται σε καθημερινής συχνότητας πορείες στο εσωτερικό της χώρας, γεγονός που είχε ως αποτέλεσμα 43 θανάτους και μια μείωση στη δημοτικότητα του Μαδούρο. Η απώλεια αυτή στη δημοτικότητα του Μαδούρο κατέδειξε την ανάγκη εκλογής μιας Εθνικής Συνέλευσης το 2015 υπό την ηγεσία της αντιπολίτευσης και ενός κινήματος το 2016 παρόλο που ο Μαδούρο εξακολουθεί να διατηρεί την εξουσία μέσω πολιτικών οργάνων όπως το Ανώτατο Δικαστήριο, η εκλογική αρχή και ο στρατός.

Με την έναρξη της συνταγματικής κρίσης στη χώρα κατά την οποία το Ανώτατο Δικαστήριο διέκοψε την εξουσία της Εθνοσυνέλευσης, προκλήθηκαν πολύμηνες διαμαρτυρίες ώστε ο Μαδούρο να ζητήσει την επανεξέταση του Συντάγματος. Στις 30 Ιουλίου 2017, εξελέγη η Συνταγματική Συνέλευση της Βενεζουέλας, με την πλειοψηφία των μελών της να τάσσεται υπέρ του Μαδούρο. Στις 20 Μαΐου 2018, ο Μαδούρο επανεξελέγη Πρόεδρος της Βενεζουέλας με το Συμβούλιο του Ατλαντικού και τους Financial Times να περιγράφουν το αποτέλεσμα ως μια εκλογική διαδικασία που είχε τη χαμηλότερη προσέλευση ψηφοφόρων στη σύγχρονη ιστορία της Βενεζουέλας.

Όπως ο Τσάβες, έτσι και ο Μαδούρο κατηγορείται για αυταρχική ηγεσία με τα μέσα ενημέρωσης να τον περιγράφουν ως δικτάτορα, ειδικά μετά την αναστολή λειτουργίας του κινήματος που απευθυνόταν προς αυτόν. Μετά τις εκλογές του 2017, οι Ηνωμένες Πολιτείες επέβαλαν κυρώσεις στον Μαδούρο, παγώνοντας τα περιουσιακά στοιχεία του στις ΗΠΑ και του απαγόρευσαν την είσοδο στη χώρα, δηλώνοντας ότι είναι δικτάτορας. Η πλειοψηφία των κρατών της Αμερικής και του Δυτικού Κόσμου αρνήθηκε να αναγνωρίσει τη Συνταγματική Συνέλευση και την εγκυρότητα της επανεκλογής του στις εκλογές του 2018.

Η πρώτη του θητεία έληξε στις 10 Ιανουαρίου 2019 και ο πρόεδρος ορκίστηκε για δεύτερη θητεία, παρά τις εκκλήσεις για παραίτηση. Λίγα λεπτά μετά την ορκωμοσία του, ο Οργανισμός Αμερικανικών Κρατών καταδίκασε την ενέργεια και σε ψήφισμά του τον κήρυξε "παράνομο πρόεδρο της Βενεζουέλας", απαιτώντας τη διεξαγωγή εκλογών. Η Εθνοσυνέλευση κήρυξε κατάσταση έκτακτης ανάγκης και ορισμένα κράτη απομάκρυναν τις πρεσβείες τους από τη Βενεζουέλα, θεωρώντας ότι με τη νέα του ορκωμοσία, ο Μαδούρο μετέτρεπε τη χώρα σε νέα "δικτατορία". Στις 2 Φεβρουαρίου 2019, σε συνέχεια μαζικών διαδηλώσεων στην πρωτεύουσα της Βενεζουέλας ο Μαδούρο πρότεινε πρόωρες βουλευτικές εκλογές.

 2025: Νέα θητεία και επικήρυξή του από τις ΗΠΑ την ημέρα της ορκωμοσίας του 
Ο Νικολάς Μαδούρο επανεξελέγη στις Προεδρικές εκλογές του 2024 με 51,95%, ποσοστό που αμφισβητήθηκε έντονα. Χαρακτηριστικό είναι το γεγονός της επικήρυξής του από τις ΗΠΑ με το ποσό των 25 εκατομμυρίων δολαρίων, στις 10 Ιανουαρίου 2025, ημέρα της ορκωμοσίας του.

 2026: Στρατιωτική επιχείρηση των ΗΠΑ στην Βενεζουέλα και σύλληψή/απαγωγή του 

Στις 3 Ιανουαρίου 2026, οι Ηνωμένες Πολιτείες της Αμερικής εξαπέλυσαν αεροπορικές επιδρομές και διεξήγαγαν στρατιωτική επιχείρηση εντός του εδάφους της Βενεζουέλας. Κατά την διάρκεια της επιχείρησης, οι αμερικανικές επίλεκτες δυνάμεις της Delta Force και DEA εισέβαλαν στην προεδρική κατοικία του Μαδούρο απήγαγαν τον ίδιο και την σύζυγό του, Σίλια Φλόρες και τους μετέφεραν στις ΗΠΑ. Το γεγονός αναγνωρίζεται από την αμερικανική Δικαιοσύνη ως σύλληψη με κατηγορίες εναντίον τους, από την εισαγγελία του Μανχάταν, για διακίνηση ναρκωτικών και όπλων και πρωταγωνιστική συμμετοχή σε καρτέλ. Σύμφωνα με διεθνείς αναλύσεις, πραγματικός σκοπός ήταν η ανατροπή του Μαδούρο, προκειμένου οι Ηνωμένες Πολιτείες και οι εταιρείες αμερικανικών συμφερόντων να εκμεταλλευτούν τα τεράστια αποθέματα πετρελαίου της Βενεζουέλας. 

Μετά την μεταφορά τους στις ΗΠΑ, οδηγήθηκε σε φυλακές στο Μπρούκλιν της Νέας Υόρκης. Δύο ημέρες μετά, το προεδρικό ζεύγος οδηγήθηκε σε δικαστήριο της Νέας Υόρκης, δηλώνοντας την αθωότητά του.

Τουλάχιστον 100 άνθρωποι σκοτώθηκαν και άλλοι τόσοι τραυματίστηκαν από την ένοπλη επίθεση των ΗΠΑ στη Βενεζουέλα, όπως ανακοίνωσε στις 7 Ιανουαρίου ο Υπουργός Εσωτερικών, Δικαιοσύνης και Ειρήνης της Βενεζουέλας Ντιοσντάντο Καμπέγιο.Βενεζουέλα: Στους 100 οι νεκροί από την επίθεση των ΗΠΑ – Κλίμα οδύνης στις κηδείες των θυμάτων. news247.gr. 08 Ιανουαρίου 2026. Ανακτήθηκε στις 10/01/2026.

Ο ΟΗΕ σχετικά με την επέμβαση των ΗΠΑ στην Βενεζουέλα τόνισε ότι συνιστά παραβίαση του διεθνούς δικαίου που καθιστά τον κόσμο λιγότερο ασφαλή,Συντακτική ομάδα ertnews.gr. ΟΗΕ: «Η επέμβαση των ΗΠΑ στην Βενεζουέλα συνιστά παραβίαση του διεθνούς δικαίου που καθιστά τον κόσμο λιγότερο ασφαλή». ertnews.gr. 06 Ιανουαρίου 2026. Ανακτήθηκε στις 11/01/2026. ενώ παραβίαση του Χάρτη του ΟΗΕ κατήγγειλαν η Βενεζουέλα και χώρες της Λατινικής Αμερικής με εξαίρεση την Αργεντινή μιλώντας στο Συμβούλιο Ασφαλείας Ηνωμένων Εθνών που συγκλήθηκε εκτάκτως στις 5 Ιανουαρίου για την σύλληψη από τις ΗΠΑ του Νικολάς Μαδούρο και της συζύγου του.Λίνα Κυριακοπούλου. ΟΗΕ: Καταδικάζουν η Λατινική Αμερική πλην της Αργεντινής την επίθεση των ΗΠΑ στη Βενεζουέλα. cnn.gr. 05 Ιανουαρίου 2026. Ανακτήθηκε στις 11/01/2026. Κίνα και Ρωσία καταδίκασαν τη στρατιωτική επιχείρηση, ενώ άλλες χώρες όπως το Ισραήλ και το Ηνωμένο Βασίλειο την υποστήριξαν.The LiFO team. Πώς «είδε» ο κόσμος την επίθεση ΗΠΑ στη Βενεζουέλα: Συνεδριάζει εκτάκτως ο ΟΗΕ. Ανησυχία για το τι μέλλει γενέσθαι - «Οι κανόνες του διεθνούς δικαίου δεν έχουν τηρηθεί» τονίζει ο ΓΓ του ΟΗΕ, Αντόνιο Γκουτέρες. lifo.gr. 04 Ιανουαρίου 2026. Ανακτήθηκε στις 11/01/2026. Ο Αμερικανός πρόεδρος Ντόναλντ Τραμπ σε συνέντευξή του στους New York Times στις 7 Ιανουαρίου ανέφερε ότι δε θέλει να βλάψει κανέναν, αλλά και ότι δε χρειάζεται το διεθνές δίκαιο και ότι υπάρχει ένα μόνο όριο στις ενέργειές του στο εξωτερικό, η δική του ηθική, το δικό του μυαλό.Συντακτική ομάδα ertnews.gr. Τραμπ: Δεν χρειάζομαι το Διεθνές Δίκαιο – Το μόνο όριο η δική μου ηθική. Μετάφραση: Μικαέλα Λαμπρινίδου. ertnews.gr. 09 Ιανουαρίου 2026. Ανακτήθηκε στις 11/01/2026. Ο Γενικός Γραμματέας του ΟΗΕ Αντόνιο Γκουτέρες χαρακτήρισε την επιχείρηση «επικίνδυνο προηγούμενο».Ειρήνη Παδουβά. Aπαγωγή Μαδούρο: Ποιες διατάξεις του Χάρτη του ΟΗΕ παραβιάζει – Το δόγμα Μπαρ και η αποκατάσταση της δημοκρατίας. daily.nb.org. 05 Ιανουαρίου 2026. Ανακτήθηκε στις 11/01/2026.

 Διακρίσεις 
Βραβεία και τιμέςΧώραΗμερομηνίαΠόλη / ΧώραΣημειώσειςΤάγμα του ΕλευθερωτήΒενεζουέλα19 Απριλίου 2013Καράκας, ΒενεζουέλαΑνώτατη τιμητική διάκριση στη Βενεζουέλα, απονέμεται σε κάθε Πρόεδρο.Τάγμα του Ελευθερωτή Στρατηγού Σαν Μαρτίν Αργεντινή8 Μαΐου 2013Μπουένος Άιρες, ΑργεντινήΑνώτατη τιμητική διάκριση στην Αργεντινή. Του αφαιρέθηκε στις 11 Αυγούστου 2017 από τον πρόεδρο Μαουρίσιο Μάκρι για "παραβιάσεις των ανθρωπίνων δικαιωμάτων".Τάγμα του Κόνδορα των ΆνδεωνΒολιβία26 Μαΐου 2013La Paz, ΒολιβίαΑνώτατη τιμητική διάκριση στη Βολιβία.Δύο Αιώνων Τάγμα της Θαυμαστής ΕκστρατείαςΒενεζουέλα15 Ιουνίου 2013Τρουχίγιο, ΒενεζουέλαΤάγμα της Βενεζουέλας.Άστρο της ΠαλαιστίνηςΠαλαιστίνη16 Μαΐου 2014Καράκας, ΒενεζουέλαΑνώτατη τιμητική διάκριση στην Παλαιστίνη.Τάγμα του Αουγκούστο Σέσαρ ΣαντίνοΝικαράγουα17 Μαρτίου 2015Μανάγκουα, ΝικαράγουαΑνώτατη τιμητική διάκριση στη Νικαράγουα.Τάγμα του Χοσέ ΜαρτίΚούβα18 Μαρτίου 2016Αβάνα, ΚούβαΚουβανικό τάγμα.

 Παραπομπές 

 Εξωτερικοί σύνδεσμοι 
 Άρθρο στην εφημερίδα "Έθνος"

Κατηγορία:Πρόεδροι της Βενεζουέλας
Κατηγορία:Ηγέτες εν ενεργεία